2022.11.23.
HU
Az Európai Unió Hivatalos Lapja
L 303/19
A BIZOTTSÁG (EU) 2022/2291 FELHATALMAZÁSON ALAPULÓ RENDELETE (2022. szeptember 8.) a környezetben tartósan megmaradó szerves szennyező anyagokról szóló (EU) 2019/1021 európai parlamenti és tanácsi rendelet I. mellékletének a hexaklórbenzol tekintetében történő módosításáról (EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre, tekintettel a környezetben tartósan megmaradó szerves szennyező anyagokról szóló, 2019. június 20-i (EU) 2019/1021 európai parlamenti és tanácsi rendeletre (1) és különösen annak 15. cikke (1) bekezdésére, mivel: (1)
Az (EU) 2019/1021 rendelet végrehajtja a környezetben tartósan megmaradó szerves szennyező anyagokról szóló Stockholmi Egyezmény (2) és a nagy távolságra jutó, országhatárokon átterjedő levegőszennyezésről szóló 1979.
évi egyezményhez csatolt, a környezetben tartósan megmaradó szerves szennyező anyagokról szóló jegyzőkönyv (3) szerinti uniós kötelezettségvállalásokat.
(2)
Az (EU) 2019/1021 rendelet 3. cikkének (1) bekezdése értelmében tilos a rendelet I. mellékletében felsorolt anyagoknak akár önálló, akár keverékekben vagy árucikkekben való gyártása, forgalomba hozatala és felhasználása, az említett rendelet 4. cikkére is figyelemmel.
(3)
A hexaklórbenzol az (EU) 2019/1021 rendelet I. mellékletében a nem szándékos, nyomnyi mennyiségű szennyezőre (a továbbiakban: UTC) vonatkozó határérték nélkül szerepel.
(4)
Az (EU) 2019/1021 rendelet 15. cikkének (1) bekezdése felhatalmazza a Bizottságot, hogy felhatalmazáson alapuló jogi aktusokat fogadjon el az I. mellékletben szereplő bejegyzések tudományos és műszaki fejlődésnek megfelelő módosítása érdekében.
(5)
A Bizottság megállapította, hogy a hexaklórbenzol szennyeződésként jelen van egyes anyagokban, keverékekben és árucikkekben, úgymint növényvédő szerekben, klórozott oldószerekben, tintákban, bevonatokban, festékekben és tonerekben, fa- és textilipari alkalmazásokban és műanyagokban.
(6)
A hexaklórbenzolt nem szándékos, nyomni mennyiségű szennyezőként tartalmazó anyagok, keverékek vagy árucikkek jogi helyzetének egyértelművé tétele és a rájuk vonatkozó rendelkezések végrehajtásának megkönnyítése érdekében a hexaklórbenzolra egy 10 mg/kg (0,001 tömegszázalék) UTC-határértéket kell megállapítani.
(7)
Az (EU) 2019/1021 rendeletet ezért ennek megfelelően módosítani kell,
ELFOGADTA EZT A RENDELETET:
1. cikk Az (EU) 2019/1021 rendelet I. melléklete e rendelet mellékletének megfelelően módosul.
2. cikk Ez a rendelet az Európai Unió Hivatalos Lapjában való kihirdetését követő huszadik napon lép hatályba.
(1) HL L 169., 2019.6.25., 45. o. (2) HL L 209., 2006.7.31., 3. o. (3) HL L 81., 2004.3.19., 37. o.